smcproject/ml-wiki-sentences huggingface dataset:
വിരുന്നു പോകുന്നത് തടയുന്നതിനാൽ, പിതാവിന്റെ പണം വീണ്ടെടുക്കാൻ തോബിയാസ് റാഫേലിനെ അയയ്ക്കുന്നു.
പെരുന്നാളിനു ശേഷം തോബിയാസും സാറയും നീനെവേയിലേക്ക് മടങ്ങി.
അവിടെ, തന്റെ പിതാവിന്റെ അന്ധത ഭേദമാക്കാൻ മീനിന്റെ പിത്തസഞ്ചി ഉപയോഗിക്കണമെന്ന് റാഫേൽ യുവാക്കളോട് പറയുന്നു.
റാഫേൽ തന്റെ വ്യക്തിത്വം വെളിപ്പെടുത്തി സ്വർഗത്തിലേക്ക് മടങ്ങുന്നു.
അതേസമയം തോബിറ്റ് ഒരു സ്തുതിഗീതം ആലപിക്കുന്നു.
അവലംബം പുറംകണ്ണികൾ The painting at the Rockox House The painting at the Web Gallery of Art
തോമസ് അത്താനാസിയോസ് പുറ്റാനിൽ ഡോ. തോമസ് മാർ അത്താനാസിയോസ് മെത്രാപ്പോലീത്ത
മലങ്കര ഓർത്തഡോക്സ് സുറിയാനി സഭയുടെ കണ്ടനാടു് (കിഴക്ക്) ഭദ്രാസനത്തിന്റെ മെത്രാപ്പോലീത്തയാണു് ഡോ. തോമസ് മാർ അത്താനാസിയോസ് മെത്രാപ്പോലീത്ത.
പൗരസ്ത്യ ദൈവവിജ്ഞാനീയത്തിന്റെ പ്രമുഖനായ വക്താവും പ്രമുഖ ഇന്ത്യൻ‍ ക്രൈസ്തവ ചിന്തകനുമാണു് അദ്ദേഹം .
1992 മുതൽ‍ 1998 വരെ അദ്ദേഹം കേരള കൗൺസിൽ‍ ഓഫ് ചർച്ചസിന്റെ അദ്ധ്യക്ഷനുമായിരുന്നു.
വിമോചന ദൈവശാസ്ത്രകാരൻ
വിമോചന ദൈവശാസ്ത്രത്തിന്റെ കേരളീയപ്രവണതകളെ പ്രധിനിധാനം ചെയ്യുന്നവരിലൊരാൾ എന്നനിലയിൽ‍ ശ്രദ്ധേയനാണിദ്ദേഹം .
ലത്തീൻ കത്തോലിക്കാ ജെസ്യൂട്ട് പാതിരിയായ ഫാ.
സെബാസ്റ്റ്യൻ കാപ്പൻ എസ് ജെ, ഓർ‍ത്തഡോക്സ് സഭയിലെ പൗലോസ് മാർ ഗ്രിഗോറിയോസ് മെത്രാപ്പോലീത്ത,  കൽ‍ദായ സഭയിലെ പൗലോസ് മാർ പൗലോസ് മെത്രാൻ, മാർത്തോമ്മാ സഭയിലെ ഡോ. എം എം തോമസ് (മുൻ മേഘാലയ ഗവർണർ) എന്നിവരോടൊപ്പമാണു് അദ്ദേഹം പരിഗണിയ്ക്കപ്പെടുന്നത് .
അവരിൽ ഡോ. എം എം തോമസും ഡോ. തോമസ്‍‍ മാർ അത്താനാസിയോസ്‍‍ മെത്രാപ്പോലീത്തയും ഒഴികെയുള്ള വിമോചന ദൈവശാസ്ത്രകാരൻമാർ‍ മാർ‍ക്സിസത്തെയാണ് അടിസ്ഥാനമാക്കുന്നത് .
മാർ‍ക്സിസത്തെ സ്വീകരിയ്ക്കുന്നില്ലാത്ത ഇടതുപക്ഷാനുകൂലികളായവരിൽ ഡോ. എം എം തോമസ് ഇന്ത്യൻ സോഷ്യലിസ്റ്റ് വീക്ഷണത്തോടു് അനുഭാവം പുലർത്തിയപ്പോൾ ഡോ. തോമസ്‍‍ മാർ അത്താനാസിയോസ്‍‍ മെത്രാപ്പോലീത്ത ഗാന്ധിയൻ സോഷ്യലിസത്തോടൊപ്പം നിലയുറപ്പിച്ചു.
രണ്ടായിരം വർഷം മുമ്പ് യേശു ദർശിച്ച ദൈവരാജ്യം ആശയതലത്തിൽ ഉൾക്കൊണ്ട് ഭാരതീയ യാഥാർത്ഥ്യങ്ങളുമായുളള ബന്ധത്തിൽ പ്രായോഗികമാക്കിയത് ഗാന്ധിജിയാണെന്നും നിലവിലുളള സംവിധാനങ്ങൾക്ക് ആശയപരവും ഘടനപരവുമായ വെല്ലുവിളി ഉയർത്തുന്നതിൽ വിജയിക്കുന്ന ബദൽ ചിന്താധാര ഗാന്ധിമാർഗ്ഗം മാത്രമാണെന്നും അദ്ദേഹം പറയുന്നു.
1998 മാർച്ച് 15-ലെ ഡയോസിസൻ ബുള്ളറ്റിനിൽ പ്രസിദ്ധീകരിച്ച ഗാന്ധി സ്മൃതിയും സഭയും എന്ന ലേഖനത്തിൽ ഡോ. തോമസ്‍‍ മാർ അത്താനാസിയോസ്‍‍ മെത്രാപ്പോലീത്ത ഇങ്ങനെയെഴുതി: “ഗാന്ധിജിയുടെ വിമോചന സങ്കൽപ്പത്തെ വിശകലനം ചെയ്താൽ ക്രിസ്തുവിന്റേതിൽ നിന്ന് ഭിന്നമല്ലെന്ന് വ്യക്തമാകുന്നതാണ്. ക്രിസ്തുവിന്റെ വിമോചന ദർശനം ഭൌതികതയുടെ നിഷേധമോ, അതിൽ നിന്നുളള സ്വാതന്ത്ര്യമോ അല്ല ദൈവസൃഷ്ടിയുടെ പൂർണ്ണതയും വിധിയിലുളള പൂർത്തീകരണവുമാണ് സകല പ്രാപഞ്ചിക സൃഷ്ടികളേയും സ്വാതന്ത്യ്രത്തിലേക്കും പൂർണ്ണ വികസിതാവസ്ഥയിലേക്കും എത്തിക്കുകയാണു് വിമോചനം എന്നതുകൊണ്ട് അർത്ഥമാക്കുന്നത്. ക്രിസ്തുവിന്റെ വീണ്ടെടുപ്പ് സങ്കൽപ്പത്തിന്റെയും ഉളളടക്കം ഇതുതന്നെയാണ്.”
അദ്ദേഹത്തിന്റെ നിലപാടുകളുടെ ഇടതു സ്വഭാവത്തെ മാർക്സിസ്റ്റ് ചിന്താഗതിക്കാരും പൊതുവേ സ്വാഗതം ചെയ്തു.
1995 രണ്ടാം പാദത്തിൽ ദേശാഭിമാനി വാരികയിൽ ഡോ. തോമസ്‍‍ മാർ അത്താനാസിയോസ്‍‍ മെത്രാപ്പോലീത്തയുടെ പുസ്തകത്തെ  നിരൂപണം ചെയ്തുകൊണ്ടു്  സി പി എം നേതാവ്‍ ഇ.
എം.എസ്. നമ്പൂതിരിപ്പാട് ഒരു ലേഖനമെഴുതിയിരുന്നു.
മാർക്സിസ്റ്റ് ചിന്തകനായ പി ഗോവിന്ദപിള്ളയും വിമോചനദൈവശാസ്ത്രനിലപാടുകളുടെ പേരിൽ അദ്ദേഹത്തെ പലവട്ടം പരാമർശിച്ചിട്ടുണ്ടു്.
പൂർവാശ്രമം
തൊടുപുഴയുടെ സമീപ പ്രദേശമായ അരിക്കുഴയിൽ പുറ്റാനിൽ യോഹന്നാൻ കശ്ശീശയുടെയും ശ്രീമതി മറിയാമ്മയുടെയും മകനായി 1952 ജൂൺ 28നു് ജനിച്ച പി ജെ തോമസ്സാണു് പിന്നീടു് തോമസ് റമ്പാനും ഡോ. തോമസ് മാർ അത്താനാസ്യോസ് എന്ന നാമധേയത്തിൽ മെത്രാപ്പോലീത്തായുമായതു് .
1971-ൽ പൌലോസ് മാർ പീലക്സിനോസ് മെത്രാപ്പോലീത്തായിൽ നിന്നു് കോറൂയോ പട്ടം സ്വീകരിച്ചു.
ആഗ്ര സെന്റ് ജോൺസ് കലാലയത്തിൽ നിന്നു് ആംഗലേയസാഹിത്യത്തിൽ ബിരുദാനന്തരബിരുദംനേടിയ അദ്ദേഹം ബങ്ഗലൂരിലെ യു റ്റി കലാലയത്തിൽ നിന്നു് ദൈവശാസ്ത്ര ബിരുദവും നേടി.
1984-89 കാലത്തു് ജർ‍മനിയിൽ റീഗൻസ്‍ബർഗ് സർവകലാശാലയിലെ റോമൻ കത്തോലിക്കാ ഫാക്കൽട്ടിയിൽ പഠനം നടത്തി മ്യൂണിക്കിലെ ലുഡ്‍വിഗ് മാക്സ് മില്ലൻ സർവകലാശാലയിൽ നിന്നു് വിശുദ്ധ ഐറേനിയോസിന്റെയും ശ്രീ ശങ്കരാചാര്യരുടെയും ദർശനങ്ങളുടെ രീതിശാസ്ത്ര താരതമ്യ പഠനം എന്ന വിഷയത്തിൽ ഡോക്ടറേറ്റ് നേടി.
തുടർന്നു് വെട്ടിക്കൽ‍ ഉദയഗിരി സെമിനാരിയിൽ‍ വൈസ് പ്രിൻ‍സിപ്പലായി സേവനമനുഷ്ഠിച്ചുവരവേയാണു് 1990 ഫെബ്രുവരിയിൽ, അദ്ദേഹം കണ്ടനാടു് മെത്രാപ്പോലീത്താ സ്ഥാനത്തേയ്ക്കു് തെരഞ്ഞെടുക്കപ്പെട്ടതു്.
ബസേലിയോസ് പൗലോസ് ദ്വിതീയൻ ബാവയുടെ നേതൃത്വത്തിൽ മലങ്കര സുറിയാനി ഓർത്തഡോക്സ് സഭയെന്ന പേരിൽ 1975 മുതൽ 2002 വരെയുള്ള കക്ഷിപിരിവുകാലത്തു് മലങ്കര ഓർത്തഡോക്സ് സുറിയാനി സഭയിൽ നിന്നു് ഭിന്നിച്ചു് നിന്ന കക്ഷിയുടെ കണ്ടനാടു് പള്ളിപ്രതിപുരുഷയോഗം 1990 ഫെബ്രുവരിയിൽ, അദ്ദേഹത്തെ കണ്ടനാടു് മെത്രാപ്പോലീത്താ സ്ഥാനത്തേയ്ക്കു് തെരഞ്ഞെടുത്തു.
കശ്ശീശ പട്ടവും റമ്പാൻ സ്ഥാനവും സ്വീകരിച്ചതിനുശേഷം അദ്ദേഹം 1990 മെയ് മൂന്നാം തീയതി മെത്രാപ്പോലീത്തയായി ബസേലിയോസ് പൗലോസ് ദ്വിതീയൻ ബാവയുടെ മുഖ്യ കാർമ്മികത്വത്തിൽ മൂവാറ്റുപുഴയിലെ പൌരസ്ത്യ കാതോലിക്കാസന അരമനയിൽ വച്ചു് അഭിഷിക്തനായി.
1995-ലെ സുപ്രീം കോടതി വിധിയ്ക്കു് ശേഷം
മലങ്കര ഓർത്തഡോക്സ് സുറിയാനി സഭയിലെ കക്ഷിപിരിവിനു് ബാധകമായ ഭാരത സുപ്രീം കോടതി വിധി 1995ലുണ്ടായി.
1995 ഓഗസ്റ്റ് ഒന്നാം തീയതി ഒരു കൽപനയിലൂടെ അന്ത്യോക്യാ സുറിയാനി ഓർത്തഡോക്സ് സഭയുടെ പാത്രിയർക്കീസ് ഈ വിധിയെ സ്വാഗതം ചെയ്തുതു്പ്രകാരവും ടെലിഫോൺ മുഖേന കിട്ടിയ അദ്ദേഹത്തിന്റെ സമ്മതപ്രകാരവും സുപ്രീം കോടതി വിധിയുടെ അടിസ്ഥാനത്തിൽ മലങ്കര സുറിയാനി ഓർത്തഡോക്സ് സഭയും മലങ്കര ഓർത്തഡോക്സ് സുറിയാനി സഭയും യോജിച്ചു് ഒന്നായിത്തീരുവാൻ 1996 നവംബർ അഞ്ചാം തീയതി ബസേലിയോസ് പൗലോസ് ദ്വിതീയൻ കക്ഷിയായ മലങ്കര സുറിയാനി ഓർത്തഡോക്സ് സഭയുടെ എപ്പിസ്കോപ്പൽ സുന്നഹദോസ് പരുമ്പള്ളി യൂലിയോസ് സെമിനാരിയിൽ അന്ത്യോക്യൻ സുറിയാനി ഓർത്തഡോക്സ് സഭയുടെ പാത്രിയർക്കീസയച്ച പ്രതിനിധികളുടെ സാന്നിദ്ധ്യത്തിൽ സമ്മേളിച്ചു് ഏകകണ്ഠമായി തീരുമാനമെടുത്തു .
ബസേലിയോസ് പൗലോസ് ദ്വിതീയൻ ബാവ 1996 സെപ്റ്റംബർ ഒന്നാംതീയതി കാലം ചെയ്തതിനെതുടർന്നു് കണ്ടനാടു് ഭദ്രാസനത്തിന്റെ പൂർണ മെത്രാപ്പോലീത്തയായി ഡോ. തോമസ് മാർ അത്താനാസ്യോസ് മെത്രാപ്പോലീത്ത ചുമതലയേറ്റതിനു് 6-11-1996-ലെ മലങ്കര സുറിയാനി ഓർത്തഡോക്സ് സഭയുടെ (ബസേലിയോസ് പൗലോസ് ദ്വിതീയൻ കക്ഷി) എപ്പിസ്കോപ്പൽ സുന്നഹദോസ് അജണ്ടവച്ചു് ചേർന്നു് അംഗീകാരം നൽകി.
1995-ലെ സുപ്രീം കോടതി വിധി നടപ്പാക്കുന്നതിന്റെ ഭാഗമായി കാനോനിക പൌരസ്ത്യ കാതോലിക്കോസു് കൂടിയായിരുന്ന മലങ്കര മെത്രാപ്പോലീത്ത പ രിശുദ്ധ ബസേലിയോസ് മാർത്തോമ്മാ മാത്യൂസ് ദ്വിതീയൻ ബാവ മലങ്കര സുറിയാനി ക്രിസ്ത്യാനി അസോസിയേഷൻ തെരഞ്ഞെടുപ്പു് നടപടികളുമായി 1997-ൽ നീങ്ങിയപ്പോൾ ഡോ. തോമസ് മാർ അത്താനാസ്യോസ് മെത്രാപ്പോലീത്ത അടക്കം നാലു് മെത്രാപ്പോലീത്തമാരടങ്ങുന്ന ഒരുവിഭാഗം (മൂവാറ്റുപുഴ ബാവാ പക്ഷം) ബസേലിയോസ് പൗലോസ് ദ്വിതീയൻ ബാവാ കക്ഷിയിലെ മെത്രാപ്പോലീത്തമാർ അതുമായി സഹകരിയ്ക്കാൻ തീരുമാനിച്ചു .
ബസേലിയോസ് പൗലോസ് ദ്വിതീയൻ ബാവാ കക്ഷിയിലെ എതിർ വിഭാഗം (അന്ത്യോക്യാ ബാവാ പക്ഷം) മെത്രാപ്പോലീത്തമാർ അതുമായി സഹകരിയ്ക്കാതെ പരിശുദ്ധ ബസേലിയോസ് മാർത്തോമ്മാ മാത്യൂസ് ദ്വിതീയൻ ബാവയുടെ മലങ്കര മെത്രാപ്പോലീത്താസ്ഥാനം ചോദ്യം ചെയ്തു് കേസുകൾ കൊടുത്തതോടെ മലങ്കര സുറിയാനി ഓർത്തഡോക്സ് സഭയെന്ന ബസേലിയോസ് പൗലോസ് ദ്വിതീയൻ ബാവാ കക്ഷി രണ്ടായി പിളർന്നു .
1997-1998 കാലത്തു് ബസേലിയോസ് പൗലോസ് ദ്വിതീയൻ ബാവാ കക്ഷിയിലെ മൂവാറ്റുപുഴ ബാവാ പക്ഷക്കാരും അന്ത്യോക്യാ ബാവാ പക്ഷക്കാരുമായ മെത്രാപ്പോലീത്തമാരെല്ലാവരും വിവിധ പള്ളിക്കേസുകളിലായി 1934-ലെ മലങ്കര സഭാഭരണഘടനയോടു് കൂറും വിധേയത്വവും പ്രഖ്യാപിച്ചു് പ്രതിജ്ഞയെടുത്തു് മലങ്കര ഓർത്തഡോക്സ് സുറിയാനി സഭയുടെ മെത്രാപ്പോലീത്തമാരെന്ന തൽ‍സ്ഥിതി (പുതിയ മലങ്കര സുറിയാനി ക്രിസ്ത്യാനി അസോസിയേഷൻ തെരഞ്ഞെടുപ്പു് വരെ ലഭിയ്ക്കുന്നതു്) നിലനിറുത്തി.
അതോടെ മലങ്കര സുറിയാനി ഓർത്തഡോക്സ് സഭയും മലങ്കര ഓർത്തഡോക്സ് സുറിയാനി സഭയും ഒന്നു് തന്നെയായി.
1997-ൽ മണ്ണത്തൂർ സെന്റ് ജോർജ് പള്ളിയുടെകേസുമായി ബന്ധപ്പെട്ടാണു് ഡോ. തോമസ് മാർ അത്താനാസ്യോസ് മെത്രാപ്പോലീത്ത സഭാഭരണഘടനയംഗീകരിച്ചതു്.
പരിശുദ്ധ ബസേലിയോസ് മാർ‍ത്തോമ്മാ മാത്യൂസ് ദ്വിതീയൻ ബാവയുടെ മലങ്കര മെത്രാപ്പോലീത്താസ്ഥാനം ചോദ്യംചെയ്തു് ബസേലിയോസ് പൗലോസ് ദ്വിതീയൻ ബാവാ കക്ഷിയിലെ അന്ത്യോക്യാ ബാവാ പക്ഷ മെത്രാപ്പോലീത്തമാർ കൊടുത്ത കേസിൽ 2001 നവംബറിൽ ഒത്തുതീർപ്പുവിധിയായി.
പരിശുദ്ധ ബസേലിയോസ് മാർത്തോമ്മാ മാത്യൂസ് ദ്വിതീയൻ‍ ബാവ തന്നെ പേരു് വച്ചു് മലങ്കര സുറിയാനി ക്രിസ്ത്യാനി അസോസിയേഷൻ തെരഞ്ഞെടുപ്പു് നടത്തട്ടെയെന്നും അദ്ദേഹം മലങ്കര മെത്രാപ്പോലീത്തയാണോയെന്നുള്ള ഹിതപരിശോധനയും തെരഞ്ഞെടുപ്പിന്റെ ഭാഗമായി നടത്തണമെന്നും ഇരുകക്ഷികളുടെയും സമ്മതത്തോടെ സുപ്രീം കോടതി നിർദ്ദേശിച്ചു.
പക്ഷെ, പൗലോസ് ദ്വിതീയൻ ബാവാ കക്ഷിയിലെ അന്ത്യോക്യാ ബാവാ പക്ഷ മെത്രാപ്പോലീത്തമാർ 2002-ൽ തെരഞ്ഞെടുപ്പു് ബഹിഷ്കരിയ്ക്കുകയും മലങ്കര സഭയ്ക്കു് സമാന്തരമായി യാക്കോബായ സുറിയാനി ക്രിസ്ത്യാനി സഭ എന്ന പേരിൽ മറ്റൊരു സഭയായി മാറുകയും ചെയ്തു.
അന്ത്യോക്യാ സുറിയാനി ഓർത്തഡോക്സ് സഭയുടെ കീഴിൽ ഉപസഭയായാണു് യാക്കോബായ സുറിയാനി ക്രിസ്ത്യാനി സഭ നില്ക്കുന്നതു്.
സംയുക്ത മലങ്കര സുറിയാനി ക്രിസ്ത്യാനി അസോസിയേഷൻ
1972-മുതൽ 1995 വരെ നിലനിന്ന കക്ഷിമൽസര കാലത്തു് കണ്ടനാടു് ഭദ്രാസന മെത്രാപ്പോലീത്തസ്ഥാനത്തേയ്ക്കു് 1990-ൽ മലങ്കര സുറിയാനി ഓർത്തഡോക്സ് കക്ഷി നടത്തിയ ഡോ. തോമസ് മാർ അത്താനാസിയോസിന്റെ നിയമനം സുപ്രീം കോടതി വിധി പ്രകാരം കൂടിയ 2002-ലെ സംയുക്ത മലങ്കര സുറിയാനി ക്രിസ്ത്യാനി അസോസിയേഷൻ അംഗീകരിച്ചു.
2002-ലെ മലങ്കര സുറിയാനി ക്രിസ്ത്യാനി അസോസിയേഷനെതുടർന്നുണ്ടായ ഭദ്രാസന ക്രമീകരണത്തിനു് ശേഷം ഭദ്രാസനനാമം കണ്ടനാടു് (കിഴക്കു്) എന്നായി.
2002 ഡിസംബറിൽ മാത്യുസ് മാർ സേവേറിയോസ് മെത്രാപ്പോലീത്തയോടൊപ്പവും ആരോഗ്യനിലവഷളായപ്പോൾ അദ്ദേഹത്തെ അറസ്റ്റ് ചെയ്തു് ആശുപത്രിയിലാക്കിയപ്പോൾ പൌലോസ് മാർ പക്കോമിയോസിനോടൊപ്പവും അദ്ദേഹം ദൈവത്തിനു് മുമ്പാകെയും സർക്കാരിന്റെ നീതിനിഷേധത്തിനെതിരെയുമായി നടത്തിയ രണ്ടാഴ്ചയിലേറെക്കാലം നീണ്ട തീക്ഷ്ണമായ ഉപവാസ പ്രാർത്ഥനായജ്ഞം സമീപകാലസഭാചരിത്രത്തിലെ പ്രധാന സംഭവമായിരുന്നു.
യൂറോപ്യൻ സുറിയാനി ഓർത്തഡോക്സ്‌ സഭയുടെ രൂപവല്കരണം
തുർക്കി, ഇറാക്കു് എന്നിവിടങ്ങളിൽ നിന്നും കുടിയേറിയ യൂറോപ്പിലെ അസ്സീറിയരും അറബികളുമായ ചിതറിക്കഴിയുന്ന സുറിയാനി ഓർത്തഡോക്സ് വിശ്വാസികൾക്ക് വേണ്ടി സ്ഥാപിതമായ പൂർണ സ്വയംഭരണാവകാശമുള്ള ഓറിയന്റൽ ഓർത്തഡോക്സ് സഭയാണു് സുറിയാനി ഓർത്തഡോക്സ് യൂറോപ്യൻ മെത്രാപ്പോലീത്താസനത്തിന്റെ ( യൂറോപ്യൻ സുറിയാനി ഓർത്തഡോക്സ്‌ സഭ ) രൂപവല്ക്കരണത്തിനു് ഡോ. തോമസ് മാർ അത്താനാസിയോസ് മെത്രാപ്പോലീത്ത പിന്തുണ നല്കി.
ഡോ.തോമസ് മാർ അത്താനാസിയോസിന്റെയും യൂഹാനോൻ മാർ മിലിത്തോസിന്റെയും മുഖ്യ കാർമ്മികത്വത്തിലാണു് റമ്പാന്മാരുടെയും കശീശ്ശമാരുടെയും സഹകരണത്തോടെ 2007 നവംബർ 21 ബുധനാഴ്ച കേരളത്തിൽ തൃശ്ശൂർ ‍ഭദ്രാസന ആസ്ഥാന അരമനപ്പള്ളിയിൽ വച്ചു് യൂറോപ്യൻ സുറിയാനി ഓർത്തഡോക്സ്‌ സഭയുടെ അദ്ധ്യക്ഷനായ മാർ സേവേറിയോസ് മോശ ഗോർഗുന്റെ മെത്രാഅഭിഷേക ശുശ്രൂഷ നടന്നതു്.
സ്വയംഭരണാവകാശമുള്ള സുറിയാനി ഓർത്തഡോക്സ് യൂറോപ്യൻ ആർച്ച് ഡയോസിസ് അംഗീകരിച്ചു് മെത്രാപ്പോലീത്തയെ വാഴിച്ചതിനെ 2007 ഡിസംബർ‍ 6-നു് ചേർന്ന എപ്പിസ്കോപ്പൽ‍ സുന്നഹദോസ് ശരിവയ്കുകയും ചെയ്തു.
കണ്ടനാടു് ഡയോസിഷൻ ബുള്ളറ്റിൻ മാസികയിലെ അദ്ദേഹത്തിന്റെ സ്ഥിരം പംക്തിയായ മെത്രാപ്പോലീത്തയുടെ കത്തു് പഠനപരവും പ്രബോധനപരവുമായ ലേഖനങ്ങളാണു്.
സഭാഭരണവുമായി ബന്ധപ്പെട്ടു് നിരവധി ലഘുലേഖകൾ അദ്ദേഹത്തിന്റേതായിട്ടുണ്ടു്.
പ്രധാന കൃതികൾ‍: സഭ സമൂഹത്തിൽ സഭാജീവിതത്തിനൊരു മാർഗ രേഖ സമകാലീന രാഷ്ട്രീയം: ക്രൈസ്തവ പ്രതികരണങ്ങൾ മതം വർ‍‍ഗീയത സെക്കുലർ സമൂഹം ഇതും കാണുക
ഓർത്തഡോക്സ്‌ പൗരസ്ത്യ സഭ അടിക്കറിപ്പു് ↑ 1996 നവംബർ അഞ്ചാം തീയതിയിലെ ഈ എപ്പിസ്കോപ്പൽ സുന്നഹദോസിൻ്റ യോഗനടപടിക്കുറിപ്പ്, സഭാ ഐക്യം ഒരുചരിത്ര നിയോഗം (ഡയോസിസൻ പബ്ലിക്കേഷൻസ്, മൂവാറ്റുപുഴ; 1997 ഓഗസ്റ്റ്; പുറം: 63,64)എന്ന പുസ്തകത്തിൽ കാണാം.
↑ ഡോ. തോമസ് മാർ അത്താനാസ്യോസ് മെത്രാപ്പോലീത്ത,യൂഹാനോൻ മാർ മിലിത്തോസ് മെത്രാപ്പോലീത്ത, സക്കറിയാസ് മാർ നിക്കാലാവോസ് മെത്രാപ്പോലീത്ത, അബ്രാഹം മാർ സേവേരിയോസ് മെത്രാപ്പോലീത്ത എന്നീ നാലു് മെത്രാപ്പോലീത്തമാരടങ്ങുന്ന ഒരുവിഭാഗമായിരുന്നു അന്നു്.
മൂവാറ്റുപുഴ ബാവാ പക്ഷം.
↑ തോമസ് മാർ ദീവന്നാസിയോസ്(അങ്കമാലി), തോമസ് മാർ തീമോത്തിയോസ് (ബാഹ്യകേരളം),യൂഹാനോൻ മാർ പീലക്സിനോസ് (മലബാർ), ജോസഫ് മാർ ഗ്രിഗോറിയോസ് (കൊച്ചി)എന്നീ നാലു് മെത്രാപ്പോലീത്തമാരടങ്ങുന്ന ഒരു വിഭാഗമായിരുന്നു ബസേലിയോസ് പൗലോസ് ദ്വിതീയൻ ബാവാ കക്ഷിയിലെ അന്ത്യോക്യാ ബാവാ പക്ഷം.
കണ്ടനാടു് വിശേഷം
തോമസ് ആൻഡ് ഫ്രണ്ട്സ് ഇംഗ്ലീഷ് വിലാസം https://ml.wikipedia.org/wiki/Thomas_%26_Friends
ബ്രിട്ട് ആൾക്രോഫ്റ്റ് സൃഷ്ടിച്ച ദീർഘകാലാടിസ്ഥാനത്തിൽ കുട്ടികൾക്കുള്ള ഒരു ബ്രിട്ടീഷ് ടെലിവിഷൻ പരമ്പരയാണ് തോമസ് ഫ്രണ്ട്സ് (ആരംഭത്തിൽ തോമസ് ദി ടാങ്ക് എഞ്ചിൻ ഫ്രണ്ട്സ് അല്ലെങ്കിൽ 7 സീരീസ് വരെ തോമസ് ദി ടാങ്ക് എഞ്ചിൻ എന്നാണ് അറിയപ്പെട്ടിരുന്നത്; പിന്നീട് തോമസ് ഫ്രണ്ട്സ്: ബിഗ് വേൾഡ്! ബിഗ് അഡ്വഞ്ചേഴ്സ്!) റെവറന്റ് ഡബ്ല്യു. ഓഡ്രിയുടെയും പിന്നീട് അദ്ദേഹത്തിന്റെ മകൻ ക്രിസ്റ്റഫറിന്റെയും ദി റെയിൽവേ സീരീസ് അടിസ്ഥാനമാക്കി, എഡ്വേർഡ്, ഹെൻറി, ഗോർഡൻ, ജെയിംസ്, പെർസി, തുടങ്ങി മറ്റ് നിരവധി ആൻത്രോപോമോർഫിസ്ഡ് എഞ്ചിനുകൾ എന്നിവരുമായി സാങ്കൽപ്പിക ദ്വീപായ സോഡോറിൽ ഒരു ആൻത്രോപോമോർഫിസ്ഡ് ടാങ്ക് എഞ്ചിൻ ആയ തോമസിന്റെ സാഹസികത പിന്തുടരുന്നു.
ഏറ്റവും മികച്ച ജോലികൾ വലുതും കൂടുതൽ സുബോധമുള്ളതുമായ എഞ്ചിനുകൾക്ക് വിട്ടുകൊടുക്കുന്നന്നതിലൂടെ തോമസ് പതിവായി പ്രശ്‌നങ്ങളിൽ അകപ്പെടുന്നു.
എന്നാൽ ഒരു "യഥാർത്ഥ ഉപയോഗപ്രദമായ എഞ്ചിൻ" എന്ന നിലയിൽ ഒരിക്കലും ഉപേക്ഷിക്കുന്നില്ല.
External links Thomas and Friends എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official websites ഔദ്യോഗിക വെബ്സൈറ്റ് Awdry Family Site Other sites Thomas the Tank Engine and Friends ഇന്റർനെറ്റ് മൂവി ഡാറ്റാബേസിൽ കുറിപ്പുകൾ
തോമസ് ആഷ്ബി (ഡോക്ടർ) ഇംഗ്ലീഷ് വിലാസം https://ml.wikipedia.org/wiki/Thomas_Ashby_(doctor)
ഒരു അമേരിക്കൻ സർജനും എഴുത്തുകാരനും രാഷ്ട്രീയക്കാരനും മേരിലാൻഡ് ഹൗസ് ഓഫ് ഡെലിഗേറ്റ്സിലെ അംഗവുമായിരുന്നു തോമസ് ആൽമണ്ട് ആഷ്ബി (നവംബർ 18, 1848 - ജൂൺ 26, 1916).
അദ്ദേഹത്തിന്റെ മരണസമയത്ത്, സംസ്ഥാന നിയമസഭയിൽ സേവനമനുഷ്ഠിച്ച ഏക  മേരിലാൻഡ് സർവകലാശാല ഫാക്കൽറ്റി അംഗമായിരുന്നു അദ്ദേഹം.
വിർജീനിയയിലെ വാറൻ കൗണ്ടിയിൽ ജനിച്ച ആഷ്ബി, വാഷിംഗ്ടൺ ആൻഡ് ലീ യൂണിവേഴ്സിറ്റിയിൽ ക്ലാസിക്കുകൾ, ആധുനിക ഭാഷകൾ, രസതന്ത്രം എന്നിവ പഠിച്ചു.
തുടർന്ന്, മേരിലാൻഡ് യൂണിവേഴ്സിറ്റിയിൽ നിന്ന് വൈദ്യശാസ്ത്രം പഠിച്ചു, 1873 ൽ എംഡി ബിരുദം നേടി ഗൈനക്കോളജിസ്റ്റായി പ്രാക്ടീസ് ചെയ്തു.
1877-ൽ മേരിലാൻഡ് മെഡിക്കൽ ജേണലിന്റെ സ്ഥാപകരിൽ ഒരാളായിരുന്നു അദ്ദേഹം.
1878-ൽ പോകുന്നതിനുമുമ്പ് അദ്ദേഹം യൂണിവേഴ്സിറ്റി ഓഫ് മേരിലാൻഡ് മെഡിക്കൽ ഡിപ്പാർട്ട്മെന്റിൽ വിവിധ സ്ഥാനങ്ങൾ വഹിച്ചു.
ആഷ്ബിയുടെ നേതൃത്വത്തിൽ 1882-ൽ ബാൾട്ടിമോറിൽ വനിതാ മെഡിക്കൽ കോളേജ് സ്ഥാപിതമായി.
ബാൾട്ടിമോർ മെഡിക്കൽ കോളേജിൽ 1882 മുതൽ 1897 വരെ ഒബ്‌സ്റ്റട്രിക്‌സ് ചെയർ ആയും 1889 മുതൽ 1897 വരെ സ്ത്രീകളുടെയും കുട്ടികളുടെയും രോഗങ്ങളുടെ ചെയർ ആയും അദ്ദേഹം സേവനമനുഷ്ഠിച്ചു.
1897-ൽ മേരിലാൻഡ് സർവകലാശാലയിലെ മെഡിക്കൽ ഡിപ്പാർട്ട്‌മെന്റിൽ സ്ത്രീകളുടെ രോഗങ്ങളുടെ പ്രൊഫസറായും അദ്ദേഹം ജോലി ചെയ്തു.
പ്രൊഫഷണൽ മെഡിക്കൽ അസോസിയേഷനുകളിൽ അദ്ദേഹം സജീവമായിരുന്നു.
അമേരിക്കൻ മെഡിക്കൽ അസോസിയേഷൻ, അമേരിക്കൻ കോളേജ് ഓഫ് സർജൻസ്, അമേരിക്കൻ ഗൈനക്കോളജിക്കൽ സൊസൈറ്റി എന്നിവയുടെ ഫെല്ലോ ആയിരുന്നു അദ്ദേഹം.
മേരിലാൻഡിലെ മെഡിക്കൽ ആൻഡ് സർജിക്കൽ ഫാക്കൽറ്റിയുടെ പ്രസിഡന്റായിരുന്നു അദ്ദേഹം.
1909-ൽ മേരിലാൻഡ് ഹൗസ് ഓഫ് ഡെലിഗേറ്റിലേക്ക് ആഷ്ബി തിരഞ്ഞെടുക്കപ്പെട്ടു.
അദ്ദേഹത്തിന്റെ നിയമനിർമ്മാണ ജീവിതം ആരോഗ്യപ്രശ്നങ്ങളിൽ ശ്രദ്ധ കേന്ദ്രീകരിച്ചു.
ശുചിത്വ സമിതിയുടെ ചെയർമാനായിരുന്ന അദ്ദേഹം, ശുദ്ധമായ ഭക്ഷണം, മാനസിക രോഗികളുടെ പരിചരണം, സ്റ്റേറ്റ് ബോർഡ് ഓഫ് ഹെൽത്തിന്റെ അധികാരങ്ങൾ വർധിപ്പിക്കൽ എന്നിവ ഉൾപ്പെടെയുള്ള ബില്ലുകൾ അവതരിപ്പിച്ചു.
പിന്നീട് 1912 ൽ വാഷിംഗ്ടണിൽ നിന്നും ലീയിൽ നിന്നും എൽ എൽ ഡി ലഭിച്ചു.
യുണൈറ്റഡ് സ്റ്റേറ്റ്സ് ആഭ്യന്തരയുദ്ധത്തെക്കുറിച്ച് ആഷ്ബി നിരവധി പുസ്തകങ്ങൾ എഴുതിയിട്ടുണ്ട്.
ആഷ്ബി, 1862-ൽ ആഭ്യന്തരയുദ്ധത്തിൽ കൊല്ലപ്പെട്ട ഒരു കോൺഫെഡറേറ്റ് ജനറലായ തന്റെ ബന്ധുവായ ടർണർ ആഷ്ബിയുടെ ജീവചരിത്രം, ലൈഫ് ഓഫ് ടർണർ ആഷ്ബി എന്ന പേരിലും, ഷെനാൻഡോവ താഴ്വരയിലെ ആഭ്യന്തരയുദ്ധ പ്രവർത്തനങ്ങളെക്കുറിച്ചുള്ള ഒരു പുസ്തകമായ The Valley Campaigns Being the Reminiscences of a Non-Combatant While Between the Lines in the Shenandoah Valley During the War of the States എന്നിവയും രചിച്ചു.
1916 ൽ മേരിലാൻഡിലെ ബാൾട്ടിമോറിൽ വച്ച് ആഷ്ബി അന്തരിച്ചു.
കെന്റക്കിയിൽ നിന്നുള്ള മേരി കണ്ണിംഗ്ഹാമിനെ 1877-ൽ ആഷ്ബി വിവാഹം കഴിച്ചു, അവർക്ക് അഞ്ച് പെൺമക്കളുണ്ടായിരുന്നു.
ബർഫി!
ഇംഗ്ലീഷ് വിലാസം https://ml.wikipedia.org/wiki/Barfi !
2012 ൽ പുറത്തിറങ്ങിയ ഒരു റൊമാന്റിക് കോമഡി ഹിന്ദി ചിത്രമാണ് ബർഫി .
അനുരാഗ് ബസു സംവിധാനം ചെയ്ത 'ബർഫി'ക്ക് ഓസ്‌കർ അവാർഡ് പരിഗണനക്കുള്ള ഇന്ത്യയുടെ ഔദ്യോഗിക നാമനിർദ്ദേശം ലഭിച്ചിരുന്നു.
മികച്ച വിദേശചിത്ര വിഭാഗത്തിലാണ് ചിത്രം പരിഗണിക്കുക.
ബധിരനും മൂകനുമായ യുവാവും ഓട്ടിസം ബാധിച്ച പെൺകുട്ടിയുമായുള്ള പ്രണയം ചിത്രീകരിക്കുന്ന ഈ ചിത്രം പ്രേക്ഷകശ്രദ്ധ നേടിയതാണ്.
30കോടി രൂപയുടെ ബഡ്ജറ്റിൽ സപ്തംബർ 14-ന് പ്രദർശനത്തിനെത്തിയ ചിത്രം ആദ്യ ആഴ്ച തന്നെ 58.6 കോടി രൂപയാണ് നേടിയത്.
രൺബീർ കപൂർ , പ്രിയങ്ക ചോപ്ര , ഇല്ല്യാന ഡിക്രൂസ് എന്നിവരാണ് പ്രധാനവേഷങ്ങളിൽ അഭിനയിക്കുന്നത്.
ഷജിത്ത് കൊയേരിയാണ് ചിത്രത്തിന്റെ ശബ്ദലേഖനം.
മർഫി എന്ന റേഡിയോ കമ്പനിയുടെ ട്രേഡ് മാർക്കും മറ്റു പകർപ്പവകാശമോ, എതിർപ്പില്ലാ രേഖ (എൻ.ഒ.സി.)യോ കൂടാതെ ചിത്രത്തിലുപയോഗിച്ചെന്ന് ചൂണ്ടിക്കാട്ടി, 50 കോടി നഷ്ടപരിഹാരമാവശ്യപ്പെട്ട് ചിത്രത്തിന്റെ നിർമാതാക്കളായ യു.ടി.വി. മോഷൻ പിക്‌ചേഴ്‌സിനും ഇഷാന മൂവീസിനും എതിരെ വക്കീൽ നോട്ടീസയച്ചു.
ചിത്രത്തിന്റെ പല ഘട്ടങ്ങളിലും പാട്ടുകളിലും'മർഫിമുന്ന', 'മർഫി', 'മർഫി റേഡിയോ' എന്നൊക്കെ പരാമർശിച്ചു എന്നാണ് അവർ പറയുന്നത്.
എന്നാൽ പകർപ്പവകാശ നിയമം ലംഘിച്ചിട്ടില്ലെന്നാണ് അണിയറ പ്രവർത്തകർ അവകാശപ്പെടുന്നത്.
മർഫിയുടെ ലോഗോയും അനുവാദം വാങ്ങാതെ ചിത്രത്തിൽ ഉപയോഗിച്ചതായി ആരോപണമുണ്ട്.
നിരവധി ചിത്രങ്ങളിലെ രംഗങ്ങൾ അതേപടി അനുകരിച്ച ചിത്രം ഓസ്കാറിനു നാമനിർദ്ദേശം ചെയ്തത് ശരിയല്ല എന്നാണ് നിരൂപകരുടെ അഭിപ്രായം.
കൊറിയൻ ചിത്രമായ ഒയാസീസ്, ചാർലി ചാപ്ലിൻ ചിത്രങ്ങളായ ദ അഡ്വൈഞ്ചർ, സിറ്റി ലൈറ്റ്, അമേരിക്കൻ ചിത്രമായ ദ നോട്ട്ബുക്ക്, സിങിഗ് ഇൻ ദ റെയ്ൻ, ബസ്റ്റർ കീറ്റണിന്റെ കോപ്‌സ്, ഹിന്ദി ചിത്രമായ കോഷിഷ്, ദ പിയാനോ, കികജിറോ, ബാക് ടു സ്‌കൂൾ, വൈറ്റ് ക്യാറ്റ്, മിസ്റ്റർ നോബഡി, മിസ്റ്റർ ബീൻസ് ഹോളിഡേ, ദ ഗൂണിസ്, ഫ്രൈഡ് ഗ്രീൻ ടൊമാറ്റോസ് എന്നീ ചിത്രങ്ങളിലെ വിവിധ രംഗങ്ങളും അമേലി എന്ന ഫ്രഞ്ച് ചിത്രത്തിലെ സംഗീതവുമാണ് പകർത്തിയിരിക്കുന്നത്.
ബർദ്ധമാൻ ജില്ല
ഇന്ത്യൻ സംസ്ഥാനമായ പശ്ചിമ ബംഗാളിലെ മുൻ ജില്ലയായിരുന്നു ബർദ്ധമാൻ , ഇത് 2014 ഏപ്രിൽ 6 ന് കിഴക്കൻ ബർദ്ധമാൻ , പശ്ചിമ ബർദ്ധമാൻ ജില്ലകളായി വിഭജിക്കപ്പെട്ടു.
ദാമോദർ നദിയുടെ തീരത്ത് 23 ഡിഗ്രി 25 'വടക്കൻ അക്ഷാംശത്തിലും 8 ഡിഗ്രി 45' കിഴക്കൻ രേഖാംശത്തിലും സ്ഥിതിചെയ്യുന്നു.
സംസ്ഥാന തലസ്ഥാനമായ കൊൽക്കത്തയിൽ നിന്ന് 100 കിലോമീറ്റർ അകലെയുള്ള ഈ നഗരത്തിന് മഹത്തായ പുരാണ ചരിത്രമുണ്ട്.
28-ാമത് ജൈന തീർത്ഥങ്കര മഹാവീറിന്റെ പേരിലാണ് ഇതിന് പേര് നൽകിയിരിക്കുന്നത്.
മുഗൾ കാലഘട്ടത്തിൽ ഇതിന് ഷെരീഫാബാദ് എന്നാണ് പേര് നൽകിയിരുന്നത്.
മുഗൾ ചക്രവർത്തിയായ ജഹാംഗീറിന്റെ നിർദ്ദേശപ്രകാരം , ഒരു വ്യാപാരി കൃഷ്ണറാം റായ് പതിനാറാം നൂറ്റാണ്ടിൽ വർധമാനിൽ തന്റെ ജമീന്ദാരി ആരംഭിച്ചു.
കൃഷ്ണറാം റായിയുടെ പിൻഗാമികൾ 1955 വരെ വർധമാൻ ഭരിച്ചു.
വർധമാൻ ജില്ലയിൽ കണ്ടെത്തിയ ശിലായുഗ അവശിഷ്ടങ്ങളും സിംഗ്ഭുമി, പുരുലിയ, ധൻബാദ് , ബൻകുര ജില്ലകളുടെ അവശിഷ്ടങ്ങളും തമ്മിൽ സാമ്യമുണ്ട്.
ഈ പ്രദേശം മുഴുവൻ ഒരേ തരത്തിലുള്ള നാഗരികതയുടെയും സംസ്കാരത്തിന്റെയും പോഷകമായിരുന്നുവെന്ന് ഇത് കാണിക്കുന്നു.
ജൈനമതത്തിന്റെ 26-ാമത്തെ തീർത്ഥങ്കരനായ മഹാവീർ വർധമാനുമായി വർധമാൻ എന്ന പേര് ബന്ധപ്പെട്ടിരിക്കുന്നു.
ജൈനരുടെ ഒരു പ്രധാന മതകേന്ദ്രമായിരുന്നു പാർശ്വനാഥ് മല.
വർധമാൻ ജില്ലയുടെ അതിർത്തിയാണ് ഇത്.
തന്റെ മതത്തിന്റെ പ്രചാരണവും പ്രചാരണവുമായി ബന്ധപ്പെട്ടാണ് മഹാവീരൻ വർധമാനിലെത്തിയതെന്ന് കരുതുന്നു.
വിവിധ തീർത്ഥങ്കരരുടെ ശില്പങ്ങൾ ജില്ലയിൽ ലഭിച്ചു.
ഗുപ്ത കാലഘട്ടത്തിലും സെൻ കാലഘട്ടത്തിലും വർധമാന് ഒരു പ്രധാന സ്ഥാനമുണ്ടായിരുന്നു.
സുൽത്താനത്ത് കാലഘട്ടത്തിലും മുഗളരുടെയും ഒരു പ്രധാന ഭരണ കേന്ദ്രമായിരുന്നു വർധമാൻ.
ജഹാംഗീറിന്റെ ഭാര്യ നൂർജഹാൻ വർധമാനായിരുന്നു.
നൂർജഹാന്റെ ആദ്യ ഭർത്താവ് ഷേർ അഫ്ഗാൻ വർധമാന്റെ വാസലായിരുന്നു.
നൂർജഹാനെ സ്വന്തമാക്കാൻ ജഹാംഗീർ വർത്തമാന്റെ സുബേദാറായി ഖുതുബുദ്ദീനെ നിയമിച്ചു.
ഇപ്പോഴത്തെ വർധമാൻ റെയിൽ സ്റ്റേഷന് സമീപം ഖുത്ബുദ്ദീനും ഷേർ അഫ്ഗാനും തമ്മിൽ കടുത്ത പോരാട്ടം നടന്നു.
ഒടുവിൽ ഇരുവരും കൊല്ലപ്പെട്ടു.
ഇന്നും അവരുടെ ശവകുടീരങ്ങൾ പരസ്പരം ചന്ദ്രക്കലയിൽ കാണാം.
അക്ബറിന്റെ കാലത്ത് അബുൽ ഫസലിന്റെയും ഫൈസിയുടെയും ഗൂ ഢാലോചനകൾക്ക് ഇരയാകാതിരിക്കാൻ പിർ ബഹ്‌റാം ദില്ലി വിട്ടു.
ഈ വർധമാൻ നഗരം പിർ ബഹ്‌റാമിന് അഭയം നൽകി.
ഇന്നും ഹിന്ദുക്കളും ഇവിടത്തെ മുസ്‌ലിംകളും അദ്ദേഹത്തെ ഭക്തിയോടെ ഓർക്കുന്നു.
വർ‌ദ്ധമാൻ‌ക്ക് വളരെ വലിയ മാമ്പഴത്തോട്ടമുണ്ട്.
നൂറുകണക്കിന് ഹിന്ദു സ്ത്രീകൾ ഭർത്താക്കന്മാർക്കൊപ്പം ശവസംസ്കാര ചിതയിൽ സതി കഴിച്ചതിന് ഈ പൂന്തോട്ടം സാക്ഷിയാണ്.
ഒരു ഉടമ്പടിയിലൂടെ മുഗളന്മാർ സുതാനതി, ഗോവിന്ദ്‌പൂർ, കാലികത എന്നീ മൂന്ന് ഗ്രാമങ്ങളെ ഈസ്റ്റ് ഇന്ത്യാ കമ്പനിക്ക് കൈമാറിയിരുന്നു.
ഈ ഉടമ്പടി വർധമാനിൽ തന്നെ ഒപ്പുവച്ചു.
പിന്നീട് ഈ മൂന്ന് ഗ്രാമങ്ങളും കൊൽക്കത്ത എന്നറിയപ്പെട്ടു.
ഫലകം:Minority Concentrated Districts in India ഇതും കാണുക ഈസ്റ്റ് ബർദ്ധമാൻ ജില്ല വെസ്റ്റ് ബർദ്ധമാൻ ജില്ല
ബർഫി ഇംഗ്ലീഷ് വിലാസം https://ml.wikipedia.org/wiki/Barfi
ഇന്ത്യയിൽ നിന്നുള്ള ഒരു മധുരപലഹാരമാണ് ബർഫി .
( Hindi : बर्फ़ी).
സാധാരണ കണ്ടുവരുന്ന ബർഫി കട്ടിപാലും പഞ്ചസാരയും ചേർത്ത് ഉണ്ടാക്കുന്നതാണ്.
പാലിൽ പഞ്ചസാര ചേർത്ത് കട്ടിയാകുന്ന വരെ പാകം ചെയ്തിട്ടാണ് ഇത് ഉണ്ടാക്കുന്നത്.
രൂപസാദൃശ്യം മൂലം, മഞ്ഞുകട്ടി എന്നർത്ഥമുള്ള ബർഫ് എന്ന ഹിന്ദി പദത്തിൽ നിന്നാണ്‌ ബർഫി എന്ന പേരുണ്ടായത്.
ബർഫി പലതരം സ്വാദുകളിൽ ലഭ്യമാണ്.
കശുവണ്ടി പരിപ്പിന്റെയും, മാങ്ങയുടെയും , പിസ്തയുടെയും രുചിയിൽ ഇത് ലഭ്യമാണ്.
ഇതിന് പനീറിന്റെ ആകൃതിയുള്ളതുകൊണ്ട് ഇതിനെ ചിലപ്പോൾ ഇന്ത്യൻ ചീസ് എന്ന പേരിലും അറിയപ്പെടാറുണ്ട്.
തരങ്ങൾ കേസരി പേഡ കാജു ബർഫി , - അണ്ടിപ്പരിപ്പ് ചേർത്ത ബര പിസ്ത ബർഫി ചം ചം ബർഫി - പിങ്ക് , വെള്ള യും കൂടി ചേർന്ന നിറമുള്ള ബർഫി.
ദൂദ് പേഡ - ചോക്കളേറ്റ് ബർഫി ബദാം പാക് വാൽനട്ട് ബർഫി
ഡെസ്സേർട്ടുകളെ കുറിച്ചുള്ള ഈ ലേഖനം അപൂർണ്ണമാണ് .
ഇത് വിപുലീകരിച്ച് .
വിക്കിപീഡിയയെ സഹായിക്കൂ
ബർനാർഡിയ ജപ്പോണിക്ക ഇംഗ്ലീഷ് വിലാസം https://ml.wikipedia.org/wiki/Barnardia_japonica
അസ്പരാഗേസീ കുടുംബത്തിലെയും ഉപകുടുംബമായ സ്കില്ലോയിഡേ (ഹയസിന്താസി കുടുംബം എന്നും അറിയപ്പെടുന്നു)കുടുംബത്തിലെയും ഒരു സപുഷ്പിയാണ് ബർനാർഡിയ ജപ്പോണിക്ക .
കിഴക്കൻ ചൈന, കൊറിയ, ജപ്പാൻ, തായ്‌വാൻ കിഴക്കൻ റഷ്യ എന്നിവിടങ്ങളിൽ കാണപ്പെടുന്ന ഈ ഇനം ബർനാർഡിയ ജനുസ്സിലെ രണ്ട് ഇനങ്ങളിൽ ഒന്നാണ്.
References External links ബർനാർഡിയ ജപ്പോണിക്ക എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
Media related to Barnardia japonica at Wikimedia Commons ബർനാർഡിയ ജപ്പോണിക്ക at the Encyclopedia of Life
ബർദ്വാൻ മെഡിക്കൽ കോളേജ് ആൻഡ് ഹോസ്പിറ്റൽ ഇംഗ്ലീഷ് വിലാസം https://ml.wikipedia.org/wiki/Burdwan_Medical_College_and_Hospital
പശ്ചിമ ബംഗാളിലെ പുർബ ബർധമാനിലെ ബർദ്വാൻ പട്ടണത്തിൽ സ്ഥിതി ചെയ്യുന്ന ഒരു പൊതു ആശുപത്രിയും മെഡിക്കൽ ഗവേഷണ സ്ഥാപനവുമാണ് ബർദ്വാൻ മെഡിക്കൽ കോളേജും അനുബന്ധ ആശുപത്രികളും ബർദ്‌വാൻ യൂണിവേഴ്‌സിറ്റി മെഡിക്കൽ കോളേജ് എന്ന പേരിൽ 1969-ൽ മെഡിക്കൽ കോളേജ് സ്ഥാപിച്ചു.
പിന്നീട് 1976 ഓഗസ്റ്റ് 4-ന് പശ്ചിമ ബംഗാൾ സർക്കാർ ഇത് ഏറ്റെടുക്കുകയും ബർദ്വാൻ മെഡിക്കൽ കോളേജ് എന്ന് പുനർനാമകരണം ചെയ്യുകയും ചെയ്തു.
കാമ്പസ് ഏകദേശം 253 acres (102 ha) വിസ്തൃതി ഉണ്ട്.
ശ്യാം സയറിൽ നിന്നുള്ള ബർദ്വാൻ മെഡിക്കൽ കോളേജ് ആശുപത്രി കാമ്പസ് കാഴ്ച
ഏഷ്യയിലെ പാശ്ചാത്യ വൈദ്യശാസ്ത്രം പഠിപ്പിക്കുന്ന ഏറ്റവും പഴയ മെഡിക്കൽ കോളേജുകളിലൊന്നായ ഇത്, ബർദ്വാനിലെ ഇംഗ്ലീഷ് ഭാഷയിൽ പഠിപ്പിക്കുന്ന ആദ്യത്തെ സ്ഥാപനം കൂടിയാണ്.
കോളേജുമായി ബന്ധപ്പെട്ട ബിജയ് ചന്ദ് ആശുപത്രിയാണ് പുർബ ബർധമാനിലെ ഏറ്റവും വലിയ ആശുപത്രി.
അഞ്ചര വർഷത്തെ മെഡിക്കൽ പരിശീലനത്തിന് ശേഷം എം.ബി.ബി.എസ്. ബിരുദവും, വിവിധ സ്പെഷ്യാലിറ്റികളിൽ ബിരുദാനന്തര ബിരുദവും കോളേജ് വാഗ്ദാനം ചെയ്യുന്നു.
1907 ജൂലൈ 13-ന് ബർദ്വാനിൽ (ഒരു ചെറിയ പട്ടണം) ഒരു ആശുപത്രി നിർമ്മിക്കാൻ തീരുമാനിച്ചു.
1910 നവംബർ 9-ന് 127 ഇൻഡോർ കിടക്കകളുള്ള ഫ്രേസർ ആശുപത്രി ഉദ്ഘാടനം ചെയ്തു.
1921-ൽ ഈ ആശുപത്രി ഒരു മെഡിക്കൽ സ്കൂളാക്കി മാറ്റുകയും റൊണാൾഡ്ഷെ മെഡിക്കൽ സ്കൂൾ എന്ന് നാമകരണം ചെയ്യുകയും ചെയ്തു.
എന്നിരുന്നാലും, 1947 ലെ ഭോർ കമ്മിറ്റിയുടെ ശുപാർശ പ്രകാരം 1958 ൽ ഇത് അടച്ചു.
പിന്നീട്, ഒരു മെഡിക്കൽ കോളേജ് സ്ഥാപിക്കാനുള്ള നിർദ്ദേശം വീണ്ടും മുന്നോട്ട് വയ്ക്കപ്പെട്ടു, തുടർന്ന് പശ്ചിമ ബംഗാൾ മുഖ്യമന്ത്രി ഡോ. ബിദാൻ ചന്ദ്ര റോയ് ഈ നിർദ്ദേശം അംഗീകരിച്ചു.
അവസാനമായി, 1969-ൽ, ഈ ബർദ്വാൻ യൂണിവേഴ്സിറ്റി കോളേജ് സ്ഥാപിക്കുകയും ബർദ്വാൻ യൂണിവേഴ്സിറ്റി മെഡിക്കൽ കോളേജ് എന്ന് നാമകരണം ചെയ്യുകയും ചെയ്തു.
അന്നത്തെ ബഹുമാനപ്പെട്ട ആരോഗ്യമന്ത്രി അന്തരിച്ച നാനി ഭട്ടാചാര്യയാണ് ഈ കോളേജിന് തറക്കല്ലിട്ടത്.
ഈ കോളേജ് യഥാർത്ഥത്തിൽ ഒരു പ്രൈമറി സ്കൂൾ കെട്ടിടത്തിൽ നിന്നാണ് അതിന്റെ യാത്ര തുടങ്ങിയത്.
ഈ കോളേജിലെ ആദ്യ ബാച്ച് അടിസ്ഥാന സൗകര്യങ്ങളുടെ അപര്യാപ്തത കാരണം വളരെയധികം കഷ്ടപ്പെടുകയും കൊൽക്കത്തയിലെ വിവിധ മെഡിക്കൽ കോളേജുകളിലേക്ക് മാറുകയും ചെയ്തു.
1970-ൽ എൻറോൾ ചെയ്ത ഈ കോളേജിലെ രണ്ടാമത്തെ ബാച്ച് ബർദ്വാനിൽ തന്നെ തുടർന്നു.
എന്നിരുന്നാലും, രണ്ടാമത്തെ ബാച്ച് ബിരുദം പൂർത്തിയാക്കാൻ ഏകദേശം എട്ട് വർഷമെടുത്തു.
അനൗദ്യോഗികമായി രണ്ടാമത്തെ ബാച്ച്, 1978 ൽ മാത്രമാണ് ഡോക്ടർമാരായി വന്നത്.
എഴുപതുകളിൽ പശ്ചിമ ബംഗാളിന്റെ ഭാഗത്ത് നിരവധി രാഷ്ട്രീയ അസ്വസ്ഥതകൾ ഉണ്ടായിരുന്നു.
ഈ അസ്വസ്ഥത ഈ മെഡിക്കൽ കോളേജിന്റെ വളർച്ചയ്ക്ക് തടസ്സമായതിനാൽ വിദ്യാർത്ഥികളും പ്രതിഷേധത്തിൽ പങ്കെടുത്തു.
തുടർന്ന്, 1976-ൽ, വിദ്യാർത്ഥികളുടെ വൻ പ്രക്ഷോഭത്തെത്തുടർന്ന്, പശ്ചിമ ബംഗാൾ സർക്കാർ മെഡിക്കൽ കോളേജ് ബർദ്വാൻ സർവകലാശാലയിൽ നിന്ന് ഏറ്റെടുക്കുകയും ഈ കോളേജിന്റെ പേര് ബർദ്വാൻ മെഡിക്കൽ കോളേജ് ആൻഡ് ഹോസ്പിറ്റൽ എന്നാക്കി മാറ്റുകയും ചെയ്തു.
കോഴ്സുകളും പ്രവേശനവും
ബർദ്‌വാൻ മെഡിക്കൽ കോളേജ് ആൻഡ് ഹോസ്പിറ്റൽ, എംബിബിഎസ്, ബിരുദാനന്തര കോഴ്‌സുകളിലെ വിദ്യാർത്ഥികളുടെ വിദ്യാഭ്യാസവും പരിശീലനവും ഏറ്റെടുക്കുന്നു.
2019 മുതൽ വാർഷിക ബിരുദ വിദ്യാർത്ഥി പ്രവേശനം 200 ആണ്.
നിലവിൽ, മെഡിക്കൽ ബിരുദധാരികൾ കൂടാതെ, ഈ സ്ഥാപനം ഏകദേശം 186 ബിരുദാനന്തര ബിരുദധാരികളുടെയും ഒരു ബാച്ചിൽ 3 സൂപ്പർ സ്പെഷ്യാലിറ്റികളുടെയും പഠന കേന്ദ്രമാണ്.
ഈ കോളേജ് വെസ്റ്റ് ബംഗാൾ യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിട്ടുള്ളതും ദേശീയ മെഡിക്കൽ കമ്മീഷൻ അംഗീകരിച്ചതുമാണ്.
ബർദ്വാൻ മെഡിക്കൽ കോളേജ് ആൻഡ് ഹോസ്പിറ്റൽ രോഗികൾക്കായി മെഡിക്കൽ, ശസ്ത്രക്രിയാ സേവനങ്ങളുടെ മുഴുവൻ ശ്രേണിയും വാഗ്ദാനം ചെയ്യുന്നു.
127 കിടക്കകളുള്ള ഈ ആശുപത്രി 1910-ൽ ഉദ്ഘാടനം ചെയ്യപ്പെടുകയും ഫ്രേസർ ഹോസ്പിറ്റൽ എന്ന് നാമകരണം ചെയ്യുകയും ചെയ്തു.
പിന്നീട്, ബർദ്വാന്റെ 'മഹാരാജാധിരാജ്' ബിജയ് ചന്ദ് മഹ്താബിന്റെ പേരിലാണ് ഫ്രേസർ ഹോസ്പിറ്റൽ അറിയപ്പെടുന്നത്, തുടർന്ന് ബിജോയ് ചന്ദ് ഹോസ്പിറ്റൽ അല്ലെങ്കിൽ ബിസി ഹോസ്പിറ്റൽ എന്നറിയപ്പെട്ടു.
നൂറ്റാണ്ടുകൾ പഴക്കമുള്ള ചുവന്ന നിറമുള്ള വലിയ കെട്ടിടം ഇപ്പോഴും ഈ ആശുപത്രിയുടെ ഭാഗമാണ്.
മെഡിക്കൽ കോളേജ് ആശുപത്രിയായി മാറിയപ്പോൾ ഈ ആശുപത്രിയുടെ കിടക്കകളുടെ എണ്ണം 759 ആയി ഉയർന്നു.
ക്രമേണ, കിടക്കകളുടെ എണ്ണം 1236 ആയി ഉയർന്നു.
ഈ ആശുപത്രിയിൽ രോഗികളുടെ എണ്ണം വളരെ കൂടുതലാണ്.
അടുത്തുള്ള 5-6 ജില്ലകളിൽ നിന്നും അയൽ സംസ്ഥാനങ്ങളിൽ നിന്നുമുള്ള രോഗികളും ഈ ആശുപത്രി സന്ദർശിക്കുന്നു.
സർക്കാരിന്റെ നിലവിലെ നയമനുസരിച്ച് ആശുപത്രി സൗജന്യ ചികിത്സ നൽകുന്നു.
യഥാർത്ഥ ഹോസ്പിറ്റൽ കാമ്പസ് കൂടാതെ, ബാംചന്ദയ്പൂരിൽ സൂപ്പർ സ്പെഷ്യാലിറ്റി ഹോസ്പിറ്റലായി ഒരു അനെക്സ് കാമ്പസ് ഇപ്പോൾ ഉണ്ട്.
ഈ കാമ്പസ് പ്രധാന ഹോസ്പിറ്റലിൽ നിന്ന് ഏകദേശം 7-8 കി.
അനമയ് ഗ്രാമിൻ (റൂറൽ) ഹോസ്പിറ്റൽ പരിഷ്കരിച്ചതിന് ശേഷം വികസിപ്പിച്ചതാണ്.
ഇൻഡോർ, ഒപിഡി, കാത്ത് ലാബ്, സിടി സ്കാൻ, ഫാർമസി സൗകര്യങ്ങളുള്ള ഈ കാമ്പസിൽ നിലവിൽ കാർഡിയോളജി , ന്യൂറോളജി വാർഡുകൾ സ്ഥിതി ചെയ്യുന്നു.
എന്നിരുന്നാലും, പ്രധാന ആശുപത്രിയിൽ നിന്ന് റഫറൽ ചെയ്തതിനുശേഷം മാത്രമേ അത്യാഹിത രോഗികളെ പ്രവേശിപ്പിക്കൂ.